Kraljevske palače u Abomeyju
<s>Kraljevske palače u Abomeyju su kompleks od 12 vladarskih palača koje se protežu na 40 hektara terena u samom centru Abomeyja, u Beninu; Abomey je bio glavni grad historijskog Kraljevstva Dahomej i tu su stolovali tamošnji vladari.</s><s>Još uvijek se redovito koriste za tradicionalne rituale i za kraljevske svečanosti.</s><s>Zgrade palača su važne ne samo zbog prošlosti koje predstavljaju, nego i za tradiciju koju pomažu održati.</s>

<s>Na 9. sjednici Odbora, UNESCO je 1985. godine proglasio Kraljevske palače Svjetskom baštinom, čime su ove postale prvi takav spomenik u Beninu.</s><s>Kakoje 1984. godine dobar dio kompleksa oštećen u tornadu, Kraljevske palače su se sve do obnove 2007. godine smatrale ugroženim spomenicima svjetske baštine.</s>

<s>Palače su danas nenastanjene, međutim one vladara Ghéza i njegova sina, Gléléa, sačinjavaju Historijski muzej u Abomeyju.</s>

<s>Karakteristike</s>

<s>Sve se odlikuju zajedničkim odlikama: unutar zajedničkog obzida svaka palača ima svoje zidine s tri dvorišta.</s><s>Vanjsko dvorište je mjesto obreda i ceremonija vojne parade, dok se iz unutrašnjeg dvorišta i privatnog dvorišta može pristupiti odvojenim rezidencijama kralja (palača) i kraljice (Akaba palača).</s>

<s>Tijekom stoljeća, kompleks palača se ispunio stanovima i zgradama te je na svom vrhuncu mogao udomiti čak 8,000 ljudi, ali i freskama, skulpturama, te nizom zamršenih bareljefa.</s><s>Za društvo bez pisanih dokumenata, bareljefi, koji su se koristili kao ukras na palačama, služe kao jedinstveni zapisi prošlosti.</s><s>Oni predstavljaju najznačajnije događaje u razvoju naroda Fon i njihova kraljevstva, slaveći vojne pobjede i moć svakog kralja, te dokumentiranjem mitova Fon ljudi, te njihovih običaja i rituala.</s><s>Zidovi pokazuju kako se vojna moć Kraljevstva Dahomej djelomično temeljila na ratnicama koje su u potpunosti bile ravne svojim muškim kolegama u žestini i hrabrosti.</s><s>Oni također prikazuju mitske životinje koje simboliziraju karakteristike kraljeva i njihovu moć kao vladara.</s>

<s>Galerija</s>

<s>Reference</s>

<s>Palače u Beninu
Beninska arhitektura
Svjetska baština u Beninu</s>

